སོ་སོར་ཐར་པའི་མདོ་བཞུགས་སོ། །
༄༅། །རྒྱ་གར་སྐད་དུ། པྲ་ཏི་མོཀྵ་སཱུ་ཏྲ། བོད་སྐད་དུ། སོ་སོར་ཐར་པའི་མདོ།
བམ་པོ་དང་པོ། ཐམས་ཅད་མཁྱེན་པ་ལ་ཕྱག་འཚལ་ལོ། །
སྙན་པའི་བ་དན་འཇིག་རྟེན་གསུམ་དུ་གྲགས། །
དམ་པའི་ཆོས་སྒྲ་སེང་གེའི་སྒྲ་བསྒྲགས་པ། །
ཐམས་ཅད་མཁྱེན་པ་དཀོན་མཆོག་མཛོད་བརྙེས་པ། །
ཞབས་ལ་ཚངས་དབང་གཙུག་གི་ནོར་བུས་གཏུགས།
།
སྡུག་བསྔལ་རྒྱ་མཚོ་གཏིང་མཐའ་མེད་བརྒལ་བ། །
འགྲོ་བའི་གཙོ་ལ་སྤྱི་བོས་ཕྱག་འཚལ་ཏེ། །
ཐམས་ཅད་མཁྱེན་པའི་བསླབ་གཞི་དཀོན་མཆོག་(༢ན)སྣོད། །
འཕགས་པའི་ཚོགས་ཀྱི་དབུས་སུ་དབྱེ་བར་བྱ། །
སངས་རྒྱས་འདུལ་བ་གངས་ཆེན་མཚོ། །
གཏིང་མཐའ་མེད་པ་ཐམས་ཅད་ཀྱི། །
གནས་པའི་སྙིང་དང་སྙིང་པོ་ནི། །
སོ་སོར་ཐར་པ་འདི་ཡིན་ནོ། །
འདི་ནི་དམ་ཆོས་རྒྱལ་པོ་ཡི། །
ཆོས་ཀུན་གྱི་ནི་འདྲེན་པ་མཆོག །
འདི་ནི་དགེ་སློང་ཚོང་ཚོགས་ཀྱི། །
བསླབ་ཟོང་ཚོང་ཁང་ཆེན་པོ་ཡིན། །
ཚུལ་ཁྲིམས་འཆལ་བས་ཟིན་རྣམས་ཀྱི། །
41

སོར་མདོ།
གདུག་པ་རྣམ་སེལ་སྨན་འདི་ཡིན། །
འདི་ནི་ལང་ཚོ་རྣམ་འཁྲུལ་པའི། །
རྐང་(༢བ)གཉིས་གཞོན་ནུའི་ལྕགས་ཀྱུ་ཡིན། །
མཚོ་བས་ཟབ་པའི་འཁོར་བ་ལས། །
སྒྲོལ་བའི་བརྒལ་ཐབས་འདི་ཡིན་ཏེ། །
འདི་ནི་བཟང་འགྲོར་འགྲོ་བ་ཡི། །
ངེས་པའི་ཆུ་ལོན་ཟམ་པ་ཡིན། །
འདི་ནི་ཉོན་མོངས་ཕམ་བྱེད་ལམ། །
རྒྱལ་པོ་ཡི་ནི་འདྲེན་པ་མཆོག །
འདི་ནི་ཐར་པའི་གྲོང་འཇུག་པའི། །
ཐེམ་སྐས་གཞི་དང་འདྲ་བར་གནས། །
ང་ནི་མྱ་ངན་འདས་གྱུར་ན། །
འདི་ནི་ཁྱེད་ཀྱི་སྟོན་པའོ་ཞེས། །
རང་བྱུང་ཉིད་ཀྱིས་གུས་བཅས་པར། །
ནན་ཏན་དགེ་སློང་ཚོགས་འདུན་བསྟོད། །
སངས་རྒྱས་ཞེས་བྱའི་སྒྲ་འདི་ཡང༌། །
འཇིག་རྟེན་བདག་ན་རབ་ཏུ་དཀོན། །
མི་ཉིད་རྙེད་པ་ཤིན་ཏུ་དཀའ། །
རབ་ཏུ་བྱུང་བ་ཤིན་ཏུ་དཀོན། །
དེ་བཞིན་རབ་ཏུ་བྱུང་རྣམས་ཀྱི། །
ཚུལ་ཁྲིམས་ཕུན་སུམ་ཚོགས་རབ་དཀོན། །
42

རྩ་བ།
ཚུལ་ཁྲིམས་ཡོངས་སུ་དག་གྱུར་ཀྱང༌། །
གྲོགས་བཟང་ཤིན་ཏུ་རྙེད་པར་དཀའ། །
འཇིག་རྟེན་སངས་རྒྱས་འབྱུང་བ་དང་། །
མི་དང་རབ་ཏུ་བྱུང་བ་དང༌། །
ཚུལ་ཁྲིམས་ཕུན་སུམ་ཚོགས་པ་དང༌།
།(༣ན)
གྲོགས་བཟང་རྙེད་དཀའ་རྙེད་གྱུར་ནས། །
མཁས་པ་དག་ལ་ལེགས་འདོད་ཅིང༌། །
དེ་དག་འབྲས་བཅས་བྱེད་འདོད་པའི། །
སྡོམ་བརྩོན་རྣམས་ཀྱིས་སོ་སོར་ཐར། །
མཉན་པའི་ཕྱིར་ནི་འབད་པར་བྱ། །
དགེ་སློང་དབང་དུལ་ཀུན་དབང་པོ། །
སངས་རྒྱས་མི་འགྱུར་རབ་བྱུང་བ། །
ངེས་པར་ཐར་པ་འདོད་རྣམས་ཀྱིས། །
སོ་སོར་ཐར་པ་རྟག་ཏུ་སྲུངས། །
བསྐལ་པ་བྱེ་བ་རྣམས་སུ་ཡང་། །
སོ་སོར་ཐར་པ་ཐོས་པ་དང༌། །
གཟུང་དང་འཛིན་པ་རྙེད་དཀའ་སྟེ། །
སྒྲུབ་པའང་ཤིན་ཏུ་རྙེད་པར་དཀའ། །
སངས་རྒྱས་རྣམས་ནི་འབྱུང་བ་བདེ། །
ཆོས་བསྟན་པ་ཡང་བདེ་བ་ཡིན། །
དགེ་འདུན་མཐུན་པ་བདེ་བ་སྟེ། །
མཐུན་པ་རྣམས་ཀྱི་དཀའ་ཐུབ་བདེ། །
43

སོར་མདོ།
འཕགས་པ་རྣམས་ནི་མཐོང་བ་བདེ། །
དམ་པ་དག་དང་འགྲོགས་པ་བདེ། །
བྱིས་པ་རྣམས་ནི་མ་མཐོང་ན། །
རྟག་ཏུ་བདེ་བ་ཉིད་དུ་འགྱུར། །
ཚུལ་ཁྲིམས་ལྡན་པ་མཐོང་བ་བདེ། །
མང་དུ་ཐོས་པ་མཐོང་བ་བདེ། །(༣བ)
ཡང་སྲིད་རྣམ་པར་གྲོལ་བ་ཡི། །
དགྲ་བཅོམ་པ་དག་མཐོང་བ་བདེ། །
འཇུག་ངོགས་བདེ་བའི་ཆུ་ཀླུང་བདེ། །
ཆོས་ལ་གོམས་པའི་སྐྱེ་བོ་བདེ། །
ཤེས་རབ་ཐོབ་པར་གྱུར་པ་བདེ། །
ངའོ་ང་རྒྱལ་ཟད་པ་བདེ། །
ངེས་པར་བྱས་ཤིང་དབང་པོ་ཐུལ་བ་དག །
དགོན་པ་ཞི་བ་རྣམས་སུ་རྒས་གྱུར་དང༌། །
མང་དུ་ཐོས་པ་ནགས་ཀྱི་ནང་དག་ཏུ། །
ལང་ཚོ་ཡོལ་བ་རྣམས་ཀྱི་གནས་པ་བདེ། །
ཚེ་དང་ལྡན་པ་དག་སོ་ག་རྣམས་ཀྱི་འདས་པ་དང༌། ལྷག་མ་ཇི་ཙམ་པ་དེ་ཙམ་མོ། །
ཚེ་དང་ལྡན་པ་དག རྒ་བ་དང༌། འཆི་བ་མངོན་པར་འོང་ཞིང་སྟོན་པའི་བསྟན་པ་ཡང་
འཇིག་པར་འགྱུར་བས། ཚེ་དང་ལྡན་པ་དག་གིས་བག་ཡོད་པས་རྣལ་འབྱོར་དུ་བྱའོ། །དེ
བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་ཀྱི་བྱང་
ཆུབ་དང༌། གཞན་ཡང་གང་དག་དེ་ལྟ་བུ་དང་མཐུན་པ། དགེ་བའི་ཆོས་བྱང་ཆུབ་ཀྱི་
ཕྱོགས་རྣམས་ཀྱང་བག་ཡོད་པས་འཐོབ་བོ། །བཅོམ་ལྡན་འདས་ཀྱི་ཉན་(༤ན)ཐོས་ཀྱི་
44

རྩ་བ།
དགེ་འདུན་ནི་དོན་ཉུང་བ་དང་། བྱ་བ་ཉུང་བ་ཡིན་པས་དགེ་འདུན་གྱི་ཐོག་མར་བྱ་བ་ཅི་
ཡོད། ཚེ་དང་ལྡན་པ་དག་མ་ལྷགས་པ་རྣམས་ལ་འདུན་པ་དང་ཡོངས་སུ་དག་པ་དྲིས་ཤིག
དྲིས་ནས་ཀྱང་བརྗོད་པར་བྱའོ། །
ཤཱཀྱ་སེང་གེ་དེ་ལ་ནི། །
སོར་མོ་བཅུ་ཡི་ཐལ་སྦྱར་ཏེ། །
སོ་སོར་ཐར་པ་འདོན་པར་བྱ། །
གདུལ་བའི་དོན་དུ་ང་ལས་ཉོན། །
ཐོས་ནས་དྲང་སྲོང་ཆེན་པོ་ཡིས། །
ཇི་སྐད་གསུངས་བཞིན་བསྒྲུབ་བྱ་ཞིང༌། །
ཁ་ན་མ་ཐོ་ཕྲ་རྣམས་ལ། །
རྟུན་ཅིང་བྱེད་པ་ཉིད་དུ་གྱིས། །
རྟག་ཏུ་འབད་པས་འདའ་བ་ཡི། །
སེམས་རྟ་ཁ་བླན་དཀའ་བ་ལ། །
མཐུན་པ་གཟེར་རྣོན་བརྒྱབ་པ་ཡི། །
སྲབ་ནི་སོ་སོར་ཐར་འདི་ཡིན། །
ཆེ་བ་གང་དག་ངག་ཙམ་གྱིས། །
ལྡོག་ཅིང་མཚམས་ལས་མི་འདའ་བ། །
དེ་དག་མི་རྟ་བཟང་པོ་སྟེ། །
ཉོན་མོངས་གཡུལ་ལས་ངེས་རྒྱལ་འགྱུར། །
སུ་ལ་སྲབ་འདི་མེད་པ་དང་། །
ནམ་དུའང་འདོད་པར་མི་འགྱུར་བ། །
45

སོར་མདོ།
དེ་དག་ཉོན་མོངས་གཡུལ་(༤བ)གྱིས་དཀྲུགས། །
འཇོག་བྲལ་རྣམ་པར་འཁྱམ་པར་འགྱུར། །
དགེ་འདུན་བཙུན་པ་རྣམས་གསན་དུ་གསོལ། དེང་དགེ་འདུན་གྱིས་གསོ་སྦྱོང་བཅུ་
བཞི་པའམ་བཅོ་ལྔ་པ་སྟེ། གལ་ཏེ་དགེ་འདུན་གྱི་དུས་ལ་བབ་ཅིང་བཟོད་ན་དགེ་འདུན་
གྱིས་གནང་བར་མཛོད་ཅིག་དང༌། དེང་དགེ་འདུན་གསོ་སྦྱོང་མཛད་དེ། སོ་སོར་ཐར་པའི་
མདོ་གདོན་པ་གདོན་ནོ། །འདི་ནི་གསོལ་བའོ། །ཚེ་དང་ལྡན་པ་དག་བདག་ཅག་གསོ་སྦྱོང་
བྱ་སྟེ། སོ་སོར་ཐར་པའི་མདོ་གདོན་པ་གདོན་གྱིས། ཁྱེད་ཅག་སུ་ལ་ལྟུང་བ་ཡོད་པ་དེས་
མཐོལ་ཅིག ལྟུང་བ་མེད་ན་ཅང་མ་སྨྲ་ཞིག ཅང་མི་སྨྲ་ན་བདག་གིས་ཚེ་དང་ལྡན་པ་དག་
ཡོངས་སུ་དག་པར་རིག་པར་བྱའོ། །ཇི་ལྟར་སོ་སོར་དྲིས་ནས་དགེ་སློང་གིས་ལན་བཏབ་
པ་དེ་བཞིན་དུ་དགེ་སློང་གི་འཁོར་འདི་ལྟ་བུར་ཡང་ལན་གསུམ་གྱི་བར་དུ་བསྒྲག་པར་བྱ་
བ་ཡིན་ནོ། །
ཡང་དགེ་སློང་གང༌། དགེ་སློང་གི་འཁོར་འདི་ལྟ་བུར་ལན་(༥ན)གསུམ་གྱི་བར་དུ་
བསྒྲགས་པ་ན། ལྟུང་བ་ཡོད་ལ་དྲན་བཞིན་དུ་མི་མཐོལ་ན་དེ་ཤེས་བཞིན་དུ་རྫུན་དུ་སྨྲ་བ་
ཡིན་ནོ། །ཚེ་དང་ལྡན་པ་དག་ཤེས་བཞིན་དུ་རྫུན་དུ་སྨྲ་བ་ནི་བཅོམ་ལྡན་འདས་ཀྱིས་བར་
དུ་གཅོད་པའི་ཆོས་སུ་གསུངས་སོ། །དེ་བས་ན་དགེ་སློང་གང་ལྟུང་བ་བྱུང་བ་རྣམ་པར་དག་
པར་འདོད་པས་ལྟུང་བ་ཡོད་ལ་དྲན་ཞིང་མཐོང་བ་མཐོལ་བར་བྱའོ། །མཐོལ་ན་དེ་བདེ་བ་
ལ་རེག་པར་གནས་པར་འགྱུར་རོ། །མ་མཐོལ་མ་བཤགས་ན་ནི་མི་འགྱུར་རོ། །
ཚེ་དང་ལྡན་པ་དག་བདག་གིས་སོ་སོར་ཐར་པའི་མདོ་གདོན་པའི་གླེང་གཞི་བཏོན་
ཟིན་ཏོ། །
དེ་ལ་བདག་གིས་ཚེ་དང་ལྡན་པ་དག་ལ་ཅི་འདི་ལ་ཁྱེད་ཡོངས་སུ་དག་གམ་ཞེས་
དྲིའོ། །ཅི་འདི་ལ་ཁྱོད་ཡོངས་སུ་དག་གམ་ཞེས་ལན་གཉིས་ལན་གསུམ་དུ་དྲིའོ། །འདི་ལ་
ཚེ་དང་ལྡན་པ་དག་ཡོངས་སུ་དག་ན། འདི་ལྟར་ཅང་མི་སྨྲ་བས། དེ་དེ་བཞིན་དུ་འཛིན་ཏོ།།
46

རྩ་བ།
ཕམ་པའི་སྡེ།
སྡོམ་ལ།
མི་ཚངས་སྤྱོད་དང་རྐུ་བ་དང་། །
མི་ལ་(༥བ)བསད་པར་མི་བྱ་བ། །
རྫུན་དུ་སྨྲ་དང་བཅས་པ་ཡི། །
ཆོས་བཞི་འདིར་ནི་གསུངས་པ་ཡིན། །
ཚེ་དང་ལྡན་པ་དག་ཕམ་པར་འགྱུར་བའི་ཆོས་བཞི་པོ་འདི་དག་ནི་ཟླ་བ་ཕྱེད་ཕྱེད་
ཅིང་སོ་སོར་ཐར་པའི་མདོ་འདོན་པ་ལས་འབྱུང་ངོ༌། །
༡ ཡང་དགེ་སློང་གང་། དགེ་སློང་རྣམས་དང་ལྷན་ཅིག་བསླབ་པ་མཚུངས་པར་གྱུར་
པས་བསླབ་པ་མ་ཕུལ། བསླབ་པ་ཉམས་པར་མ་བྱས་པར་མི་ཚངས་པར་སྤྱོད་པ་འཁྲིག་
པ་ལས་བྱུང་བའི་ཆོས་བསྟེན་ན། ཐ་ན་དུད་འགྲོའི་སྐྱེ་གནས་སུ་སྐྱེས་པ་དང་ལྷན་ཅིག་ཀྱང་
རུང་སྟེ། དགེ་སློང་དེ་ཕམ་པར་གྱུར་པ་ཡིན་གྱིས་གནས་པར་མི་བྱའོ། །
༢ ཡང་དགེ་སློང་གང༌། གཞན་དག་གི་གྲོང་ན་འདུག་པའམ། དགོན་པ་ན་འདུག་
པ་མ་བྱིན་པར་རྐུ་བའི་གྲངས་སུ་གཏོགས་པ། བླངས་ན་ཇི་ཙམ་མ་བྱིན་པར་བླངས་པས་དེ་
རྒྱལ་པོའམ། བློན་པོ་ཆེན་པོས་བཟུང་ནས། དེ་ལ་འདི་སྐད་ཅེས། ཀྱེ། མི་ཁྱོད་ནི་རྐུན་
མའོ། །བྱིས་པའོ། །བླུན་པོའོ། །བརྐུ་བའོ་ཞེས་ཟེར་ཞིང་། གསོད་དམ། བཅིང་(༦ན)ངམ།
སྤྱུགས་ཀྱང་རུང་སྟེ། དགེ་སློང་དེ་ལྟར་མ་བྱིན་པར་ལེན་ན། དགེ་སློང་དེ་ཡང་ཕམ་པར་
གྱུར་པ་ཡིན་གྱིས་གནས་པར་མི་བྱའོ། །
༣ ཡང་དགེ་སློང་གང་། མིའམ་མིར་ཆགས་པ་ལ་བསམས་བཞིན་དུ་རང་གི་ལག་
དར་ཏེ་སྲོག་བཅད་དམ། དེ་ལ་མཚོན་བྱིན་ནམ། དེ་ལ་མཚོན་ཐོགས་པ་གཉེར་ཏམ། དེ་
47

སོར་མདོ།
འཆིར་བཅུག་གམ། དེ་ལ་འཆི་བའི་བསྔགས་པ་བརྗོད་ཀྱང་རུང་སྟེ། དེ་ལ་འདི་སྐད་ཅེས།
ཀྱེ། མི་ཁྱོད་འཚོ་བ་སྡིག་པ། མི་གཙང་བ་ངན་པ་འདིས་ཅི་ཞིག་བྱ། ཀྱེ། མི་ཁྱོད་གསོན་པ་
བས་ཤི་བ་སླའོ་ཟེར་ཞིང་། སེམས་ཀྱི་འདོད་པ་དང་། སེམས་ཀྱི་ཀུན་ཏུ་རྟོག་པ་དག་གིས་
རྣམ་གྲངས་དུ་མས་དེ་འཆིར་བཅུག་གམ། དེ་ལ་འཆི་བའི་བསྔགས་པ་བརྗོད་དེ། དེ་ཡང་
རྩོམ་པ་དེས་དུས་བྱས་ན། དགེ་སློང་དེ་ཡང་ཕམ་པར་གྱུར་པ་ཡིན་གྱིས་གནས་པར་མི་
བྱའོ། །
༤ ཡང་དགེ་སློང་གང་། མངོན་པར་མི་ཤེས་ཤིང་ཡོངས་སུ་མི་ཤེས་ལ། མིའི་ཆོས་
བླ་མ་མཐའ་དང་། (༦བ)འཕགས་པ་དང་། བྱེ་བྲག་ཐོབ་པ་དང་། ཤེས་པ་དང་། མཐོང་
བ་དང༌། རེག་པར་སྤྱོད་པ་མེད་ལ། མེད་བཞིན་དུ་འདི་ཤེས་སོ། །འདི་མཐོང་ངོ་ཞེས་ཁས་
འཆེས་པ་ལས། དེ་ལྟུང་བ་བྱུང་བ་རྣམ་པར་དག་པར་འདོད་ནས། དུས་གཞན་ཞིག་ན་དྲིས་
ཀྱང་རུང༌། མ་དྲིས་ཀྱང་རུང༌། འདི་སྐད་ཅེས་ཚེ་དང་ལྡན་པ་དག་བདག་གིས་ནི་མི་ཤེས་
པར་ཤེས་སོ་ཞེས་སྨྲས། མ་མཐོང་བར་མཐོང་ངོ་ཞེས་སྨྲས་ཏེ། གསོབ། གསོག རྫུན་དུ་
སྨྲས་སོ་ཞེས་ཟེར་ན། མངོན་པའི་ང་རྒྱལ་མ་གཏོགས་ཏེ། དགེ་སློང་དེ་ཡང་ཕམ་པར་གྱུར་
པ་ཡིན་གྱིས་གནས་པར་མི་བྱའོ། །
ཚེ་དང་ལྡན་པ་དག་བདག་གིས་ཕམ་པར་གྱུར་པའི་ཆོས་བཞི་པོ་དག་བཏོན་ཟིན་ཏོ། །
དེ་སློང་གིས་དེ་དག་ལས་ལྟུང་བ་གང་ཡང་རུང་བ་ཞིག་བྱས་ན། ཐོག་མ་ཇི་ལྟ་བར་
ཕྱིས་ཀྱང་དེ་བཞིན་དུ་ཕམ་པར་གྱུར་པ་ཡིན་ཏེ། དགེ་སློང་རྣམས་དང་ལྷན་ཅིག་གནས་པ་
དང་། ལོངས་སྤྱོད་དུ་མི་དབང་གིས་གནས་(༧ན)པར་མི་བྱའོ། །དེ་ལ་བདག་གིས་ཚེ་དང་
ལྡན་པ་དག་ལ། ཅི་འདི་ལ་ཁྱེད་ཡོངས་སུ་དག་གམ་ཞེས་དྲིའོ། །ཅི་འདི་ལ་ཁྱེད་ཡོངས་སུ་
དག་གམ་ཞེས་ལན་གཉིས་ལན་གསུམ་དུ་དྲིའོ། །འདི་ལ་ཚེ་དང་ལྡན་པ་དག་ཡོངས་སུ་
དག་ན་འདི་ལྟར་ཅང་མི་སྨྲ་བས་དེ་དེ་བཞིན་དུ་འཛིན་ཏོ། །
48

རྩ་བ།
སྡོམ་ལ།
ལྷག་མའི་སྡེ།
ཁུ་བ་འཛིན་པ་འཁྲིག་ཚིག་བསྙེན་བཀུར་སྨྱན། །
ཁང་པ་ཁང་ཆེན་དང་ནི་གཞི་མེད་པ། །
བག་ཙམ་དགེ་འདུན་དབྱེན་དང་དེ་རྗེས་ཕྱོགས། །
ཁྱིམ་སུན་འབྱིན་དང་བཀའ་བློ་མི་བདེ་བའོ། །
༡ ཚེ་དང་ལྡན་པ་དག་དགེ་འདུན་ལྷག་མའི་ཆོས་བཅུ་གསུམ་པོ་འདི་དག་ནི་ཟླ་བ་
ཕྱེད་ཕྱེད་ཅིང་སོ་སོར་ཐར་པའི་མདོ་འདོན་པ་ལས་འབྱུང་ངོ་། །བསམས་བཞིན་དུ་ཁུ་བ་
ཕྱུང་ན་རྨི་ལམ་གྱི་མ་གཏོགས་ཏེ། དགེ་འདུན་ལྷག་མའོ། །
༢ ཡང་དགེ་སློང་གང༌། དྲལ་ཅིང་གྱུར་པའི་སེམས་ཀྱིས་བུད་མེད་ཀྱི་ཡུལ་དང་
ལྷན་ཅིག་ལུས་རེག་པར་བྱེད་དམ། ལག་པ་ནས་བཟུང་ངམ། དཔུང་པ་ནས་བཟུང་ངམ།
(༧བ)ལན་བུ་ནས་བཟུང་ངམ། ཡན་ལག་དང་ཉིང་ལག་གང་ཡང་རུང་བ་ལ། ནོམ་པ་
དང་། ཉུག་པ་བདག་གིར་བྱས་ན། དགེ་འདུན་ལྷག་མའོ། །
༣ ཡང་དགེ་སློང་གང༌། དྲལ་ཅིང་གྱུར་པའི་སེམས་ཀྱིས་བུད་མེད་ཀྱི་ཡུལ་དང་
གནས་ངན་ལེན་གྱི་ཚིག་སྡིག་པ་ཅན། ཚོགས་པར་མི་དབྱུང་བ། འཁྲིག་པ་ལས་བྱུང་བ་
དང་ལྡན་པ་དག སྐྱེས་བུས་ན་ཆུང་ལ་ཇི་ལྟ་བ་བཞིན་དུ་སྨྲས་ན། དགེ་འདུན་ལྷག་མའོ།།
༤ ཡང་དགེ་སློང་གང༌། དྲལ་ཅིང་གྱུར་པའི་སེམས་ཀྱིས་བུད་མེད་ཀྱི་ལུས་ཀྱི་
མདུན་དུ་བདག་ཉིད་ཀྱི་ལུས་ཀྱི་བསྙེན་བཀུར་བྱ་བའི་ཕྱིར་འདི་ལྟ་སྟེ། ང་ལྟ་བུའི་དགེ་སློང་
ཚུལ་ཁྲིམས་དང་ལྡན་པ། དགེ་བའི་ཆོས་ཅན། ཚངས་པར་སྤྱོད་པ་ལ་འདི་ལྟར་འཁྲིག་པ
ལས་བྱུང་བ་དང་ལྡན་པའི་ཆོས། འདི་ནི་བསྙེན་བཀུར་བྱས་ན། སུ་འདི་ནི་བསྙེན་བཀུར་
49

སོར་མདོ།
བྱས་པ་རྣམས་ཀྱི་མཆོག་ཡིན་ནོ་ཞེས་བསྔགས་པ་བརྗོད་ན། དགེ་འདུན་ལྷག་མའོ། །
༥ ཡང་དགེ་སློང་གང་། བུད་མེད་ལ་སྐྱེས་པའི་ཚིག་དང་། སྐྱེས་(༨ན)པ་ལ་བུད་
མེད་ཀྱི་ཚིག་གིས་ཆུང་མ་ཉིད་དམ། མཛའ་ན་མོ་ཉིད་དུ་སྨྱན་བྱེད་ན་ཐ་ན་ཐང་འགའ་
འཕྲད་པ་ལ་ཡང་རུང་སྟེ། དགེ་འདུན་ལྷག་མའོ། །
༦ དགེ་སློང་གིས་བདག་གིས་བསླངས་པ་བདག་པོ་མེད་པ། བདག་གི་ཕྱིར་ཁང་པ་
རྩིག་ཏུ་འཇུག་ན། དགེ་སློང་དེས་ཁང་པ་ཚད་བཞིན་དུ་རྩིག་ཏུ་ཆུག་ཅིག དེ་ལ་ཁང་པའི་
ཚད་ནི་འདི་ཡིན་ཏེ། ནང་གི་སྲིད་དུ་བདེ་བར་གཤེགས་པ